jkorsvik/nowiki_second_scrape_merged huggingface dataset:
Pipe (våpen)

En pipe for skytevåpen er vanligvis et sylinderformet rør, og har til hensikt å kontrollere utskytingen av prosjektilet (kule, hagl eller fyllingskule), samt styre retningen av dette. 
En pipe består vanligvis av et løp og kammer. Kammeret er den bakre delen (mot brukeren) hvor patronen lades og holdes fast av våpenets sluttstykke eller en låseblokk. I moderne skytevåpen er det et kammer i den bakre enden av løpet hvor ammunisjon plasseres, med  unntak av revolvere som har kammeret i en egen tønne. Løpet er den delen av pipen som projektilet går gjennom når patronen har blitt avfyrte. Løp kan enten være glattborte eller riflede. Riflede løp fører til at kulen roterer rundt sin egen akse og dermed blir mer retningsstabile enn kuler avfyrt fra glattborede løp. Glattborede løp benyttes for det meste i hagler. Løpsdiameteren måles innvendig i løpet mellom bommene, og er i de fleste tilfeller det samme som kaliberet.Løpet styrer hvor projektilet skytes ut med kontakt med løpet. Åpningen i front hvor projektilet slipper tak i løpet og fortsetter mot målet kalles løpets munning. Når patronen avfyres vil trykket fra kruttgassene og projektilet søke minste motstands vei, og trykket som oppstår når patronen eksploderer presser projektilet gjennom løpet før det forlater munningen. Diameteren på hulrommet i løpet omtales som kaliber.
Vanligvis er minimum riflingsdiameter lik nominell kulediameter. For eksempel er nominell kulediameter 6,71 mm for 6,5 × 55 mm (og de fleste andre 6,5 mm patroner). Maksimal kulediameter er ofte spesifisert rundt 0,01 til 0,03 mm over nominell kulediameter. Bommene i pipen har derimot som regel mindre diameter enn kulediameteren, og vil derfor «presses» inn i kulen idet den farer gjennom løpet, hvilket skaper kulerotasjonen.
Presisjonen til et løp vil vanligvis gå ned med bruk og vedlikehold, og løp regnes derfor som en slitedel. Hvor mange skudd et et løp varer avhenger av patrontype og krav til presisjon, samt mange andre faktorer som utgangshastighet, pipemateriale, type rifling, kuletype, kulemateriale, kruttype og kruttmengde.


== Se også ==
Skjefte
Geværkolbe, bakre del av skjeftet.
Pistolgrep, delen av skjeftet hvor man holder skytehånden (pistol, rifle eller hagle).
Glidekasse
MT «Front Altair»

MT «Front Altair» er et tankskip bygget i 2016 ved det kinesiske skipsverftet Jiangsu New Times Shipbuilding. Skipet inngår i flåten til John Fredriksens selskap Frontline.
13. juni 2019 var «Front Altair» ett av to tankskip som ble angrepet i Omanbukta. Det brøt ut kraftig brann i skipet, og mannskapet ble evakuert.


== Referanser ==


== Eksterne lenker ==
(en) Front Altair – kategori av bilder, video eller lyd på Commons 
(en) IMO 9745902 – kategori av bilder, video eller lyd på Commons 
(en) MT «Front Altair» – Den internasjonale sjøfartsorganisasjonen
Twisted Walk

Twisted Walk er et musikkalbum fra 2019 av Ole Amund Gjersvik, utgitt på hans eget selskap Acoustic Records. 
Musikken er komponert av Gjersvik, som også spiller alle instrumentene på albumet.  


== Sporliste ==
Peaceful
Twisted Walk
I'm Glad I Didn't Sell This Bass
Something Different For A Change?
A Little Serenade
Pust - Breathe
Far Out - In The Morning
Dorysterna

Dorysterna er en slekt av biller i delgruppen (underfamilien) Chrysomelinae.


== Utseende ==
Middelsstore, bredt ovale, glatte, bladbiller.


== Levevis ==


== Utbredelse ==
Slekten er utbredt i Sør-Amerika.


== Systematisk inndeling ==
Gruppen blir noen ganger plassert som en underslekt av Platyphora.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Bladbiller, Chrysomelinae Latreille, 1802
slekten Dorysterna Guérin-Ménéville, 1855
Dorysterna atricollis Stål, 1859
Dorysterna bourcieri Guérin-Ménéville, 1855
Dorysterna corynomaloides Stål
Dorysterna cruentata Balý, 1858
Dorysterna dichroa Bechyné, 1954
Dorysterna dorsosignata (Stål, 1857)
Dorysterna eugenia Stål, 1858
Dorysterna festiva Balý, 1858
Dorysterna deyrollei Stål, 1862
Dorysterna dorsosignata (Stål, 1857)
Dorysterna flavopustulata  (Jacoby, 1882)
Dorysterna hereditaria Bechyné, 1948
Dorysterna melzeri Bechyné, 1950
Dorysterna monticola Weise, 1916
Dorysterna orthodoxa Bechyné, 1954
Dorysterna paradoxa Acahrd, 1914
Dorysterna pretiosa Balý, 1858
Dorysterna riopardensis Bechyné, 1948
Dorysterna salvatori Bechyné, 1948
Dorysterna thalysia Bechyné, 1954
Dorysterna tibialis Balý, 1858


== Litteratur ==


== Eksterne lenker ==
Nettside om slekten
Artikkelen har ingen egenskaper for arter i Wikidata
SHARP X68000

X68000 (japansk: Ekkusu Rokuman Hassen, hiragana: エックス ろくまんはっせん) er en japansk hjemmedatamaskin som første gang ble lansert i 1987. Datamaskinen ble produsert av Sharp Corporation og ble bare solgt i Japan.
Den første modellen hadde en 10 MHz Motorola 68000 mikroprosessor, 1 Mb RAM og ingen harddisk. Den siste modellen ble lansert i 1993 og hadde en 25 MHz Motorola 68030 mikroprosessor, 4 MB med RAM og en valgfri 80 MB SCSI harddisk. Minnet i disse systemene kunne utvides til 12 Mb, selv om de fleste spill og applikasjoner ikke krever mer enn 2 Mb.
Eulina

Eulina er en slekt av biller i delgruppen (underfamilien) Chrysomelinae.


== Utseende ==
Middelsstore, avlangt-ovale, glatte og blanke, kraftig punkterte bladbiller.


== Levevis ==
Chrysomelinae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Larveutviklingen tar to år eller mer. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Utbredelse ==
Slekten er utbredt i det østlige Australia.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Bladbiller, Chrysomelinae Latreille, 1802
stammen Phyllocharitini
slekten Eulina Balý, 1855
Eulina curtisii Baly, 1855
Eulina haemosticta Lea, 1929
Eulina micans (Lea, 1903)
Eulina pulchra Lea, 1929
Eulina vittata Lea, 1898
Eulina winnunga (Daccordi, 2003)


== Litteratur ==


== Eksterne lenker ==
Atlas of Living Australia - Eulina Besøkt 14.6. 2019
Bilde av Eulina haemosticta
Bilder av Eulina pulchra
(en) Eulina i Global Biodiversity Information Facility 
(en) Eulina hos NCBI 
Eulina – detaljert informasjon på Wikispecies
Lamprolina

Lamprolina er en slekt av biller i delgruppen (underfamilien) Chrysomelinae.


== Utseende ==
Middelsstore (10-15 millimeter), avlangt-ovale, glatte og blanke bladbiller.  Hode, forkropp og bein er gjerne røde, dekkvingene mørke med metallisk glans. Antennene er rundt halvparten så lange som kroppen.


== Levevis ==
I alle fall noen av artene lever på busker i familien Pittosporaceae.


== Utbredelse ==
Slekten er utbredt i det østlige Australia.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Bladbiller, Chrysomelinae Latreille, 1802
stammen Phyllocharitini
slekten Lamprolina Balý, 1855
Lamprolina aeneipennis (Boisduval, 1835)
Lamprolina binotata Lea, 1903
Lamprolina discoidalis Baly, 1865
Lamprolina foveilatera Lea, 1916
Lamprolina grandis Baly, 1855
Lamprolina hackeri Lea, 1915
Lamprolina impressicollis Baly, 1875
Lamprolina jansoni Baly, 1875
Lamprolina minor Lea, 1929
Lamprolina perplexa Baly, 1856
Lamprolina puncticollis Baly, 1855
Lamprolina simillima Baly, 1855
Lamprolina simplicipennis Lea, 1916


== Litteratur ==


== Eksterne lenker ==
Atlas of Living Australia - Lamprolina Besøkt 14.6. 2019
Brisbane Insects - Lamprolina. Besøkt 14.6. 2019
(en) Lamprolina i Global Biodiversity Information Facility 
(en) Lamprolina hos NCBI 
(en) Kategori:Lamprolina – bilder, video eller lyd på Wikimedia Commons 
Lamprolina – detaljert informasjon på Wikispecies
Skal dere gå allerede? (film)

Skal dere gå allerede? er en norsk dramafilm i regi av Mona J. Hoel. Den ble innspilt i 2006, men på grunn av sykdom ble filmen først ferdigstilt i 2019, med urpremiere på OsloPix filmfestival 5. juni 2019. Filmen ble vist på norske kinoer i 2020.
Filmanmelderen i NRK P3 karakteriserte Skal dere gå allerede? som en «(l)iten film med stort hjerte». Han oppsummerte sin anmeldelse slik: ««Skal dere gå allerede?» er kanskje uvanlig skranglete i form og uttrykk, men har sjarmerende trekk som gjør den til en positiv opplevelse som fortjener en plass på kinoprogrammet.» 


== Handling ==
Hovedpersonen er den unge jenta Elin (spilt av Nicole Madeleine Aurdahl) som har hatt et vanskelig liv, men forsøker å finne et nytt fotfeste. Faren hennes har kjøpt en nedslitt leilighet som hun flytter inn i – far og datter har ellers et anstrengt forhold, og han overlater henne stort sett til seg selv. Moren (spilt av Kjersti Holmen) er også en perifer skikkelse i datterens liv; hun er mest opptatt av sin egen jobb som jordmor.Den unge jenta står derfor ganske alene, og for å få skikk på leiligheten kontakter hun en håndverker som har hengt opp lapper med kontaktinformasjon i nærområdet  Slik kommer de to voksne håndverkerne «Raymond» og «Mattias» inn i Elins liv, og da de innser hvor ensom og sårbar hun er, fatter de omsorg for henne.


== Rolleliste ==
Nicole Madeleine Aurdahl – som Elin
Mattias Cantzler – som Mattias
Raymond Lorentzen – som Raymond
Cheila Steen – som en danselærer som blir Elins venninne
Aracelly Reinoso – som en vanskeligstilt jente som lever på gata
Kjersti Holmen – som Elins mor
Rickard Kleven


== Referanser ==
Heggemselva kraftverk

Heggemselva kraftverk er et vannkraftverk ved Bøfjorden i Surnadal kommune i Møre og Romsdal.
Det er et elvekraftverk som utnytter et fall på 67 meter i Heggemselva.
Installert effekt er 75 kW fra en peltonturbin. Årsproduksjon er 0,3 GWh.
Kraftverket eies av lokale grunneiere. 


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase


== Eksterne lenker ==
Tidens Krav: Heggemselva Mikrokraft i drift: – Og det vart lys!
Platymela

Platymela er en slekt av biller i delgruppen (underfamilien) Chrysomelinae.


== Utseende ==
Middelsstore (10-15 millimeter), avlangt-ovale, glatte og blanke, gjerne rødoransje bladbiller, dekkvingene kan være mørke. Antennene er knapt halvparten så lange som kroppen.


== Levevis ==
I alle fall noen av artene lever på busker i familien Sapindaceae.


== Utbredelse ==
Slekten er utbredt i Australia.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Bladbiller, Chrysomelinae Latreille, 1802
slekten Platymela Balý, 1856
Platymela bimaculiceps (Lea, 1915)
Platymela cephalotes (Lea, 1903)
Platymela digglesi (Baly, 1865)
Platymela flavescens (Blackburn, 1890)
Platymela flavida (Lea, 1929)
Platymela geniculata (Baly, 1856)
Platymela hasenpuschi (Daccordi, 2000)
Platymela maculiceps (Lea, 1929)
Platymela minima (Lea, 1916)
Platymela monochromatea (Lea, 1903)
Platymela paropsoides (Clark, 1864)
Platymela rufocastanea (Lea, 1916)
Platymela sticticollis Baly, 1856
Platymela superba Weise, 1923
Platymela transversa (Baly, 1864)
Platymela unilineata Baly, 1856


== Litteratur ==
C.A.M. Reid (2006) A taxonomic revision of the Australian Chrysomelinae, with a key to the genera (Coleoptera: Chrysomelidae). Zootaxa 1292: [1]


== Eksterne lenker ==
Atlas of Living Australia - Platymela Besøkt 14.6. 2019
Leaf Beetles of Australia - Platymela Besøkt 14.6. 2019
Brisbane Insects - Lamprolina. Besøkt 14.6. 2019
Bilder av Platymela sticticollis
(en) Platymela i Global Biodiversity Information Facility 
(en) Platymela hos NCBI 
Platymela – detaljert informasjon på Wikispecies
Dennis Reksten

Dennis Reksten (egentlig Sven Johan Reksten) er vokalist i Elektrisk Regn og tidligere altmuligmann på Garage på hjørnet av Christies gate og Nygårdsgaten.
Han vokste opp på Danmarks plass og i Kristoffer Jansons vei på Landås, «i bunnen like ved kiosken der det alltid var innbrudd», og gikk til sydame med boblejakken sin for å få den omsydd til «beatlesjakke uten slag». I oppveksten var han litt plaget av epilepsi, men bestemte seg for å slutte med medisinene da han var i tjueårsalderen. Deretter var han frisk. I syv år var han fast ansatt innenfor kroppsarbeid og «ble nesten smadret av en heis med fem tonn stålplater» og påført flere beinbrudd. «En dag gadd jeg ikke mer.» I stedet ble Reksten scenearbeider på Den Nationale Scene, en stund vaktmester på allaktivitetshuset på Verftet på Nordnes, og et halvt år arbeidet han for Olav Thon som da subsidierte Bergen rockeklubb på diskoteket Aladdin i Oasen bydelssenter, der den røde plysjen på veggene «ga kjempegod lyd». Etter hvert ble han altmuligmann på Garage.Som pensjonist bosatte Reksten seg i familiehytten på Kalandseidet.I 2019 fikk han Kongens Fortjenestemedalje. Innsatsen som Reksten selv er mest fornøyd med, er konserten mot narkotika han var med å arrangere i Engen kino rundt 1980. Den ga støtet til et løft for arbeidskollektivene. «Egentlig er jeg glad jeg ikke er ung i dag. Det var vanskelig å gå i hundene i hine hårde dage. Det var et nettverk for tapertyper på 1970-tallet. Nå ryker de bare rett igjennom uten at noen bryr seg.»  Han har holdt seg i rockemiljøet fordi «det er så mange greie folk der. Det er en eller annen slags sil i rocken som får vekk rævhollene.»Reksten har medvirket på LP 4 og Till You Know What I Mean av Jarle Zimmermann, og han er omtalt i en tekst på platen This Is My Dinner av Sun Kil Moon:

And my very favorite memory of Norway was playing the Garage in Bergen
There was an old man running the place named Dennis and we got to talking
He had a contagious smile
and we shared a bottle of sparkling water and a loaf of bread
It really wasn't much of a conversation
It was more like a one-sided monologue from Dennis
and I listened very close
‘cause Dennis was older and wiser than me
I believe his last name is Reksten
He doesn't have Facebook and neither do I
So if you see him, please tell him Mark Kozelek said «Hi, and God bless him»


== Referanser ==


== Eksterne lenker ==
(en) Dennis Reksten på Discogs 
(en) Dennis Reksten på MusicBrainz
Vitenskapsåret 1612

Vitenskapsåret 1612 er en oversikt over hendelser, prisvinnere, fødte og avdøde personer med tilknytning til vitenskap i 1612.


== Astronomi ==
28. desember – Galileo Galilei observerer planeten Neptun for første gang, mens den var i konjunksjon med Jupiter, men bokfører den feilaktig som en fiksstjerne på grunn av den ekstremt langsomme bevegelsen langs ekliptikken. Neptun blir ikke anerkjent som planet før 1846.
Christoph Scheiners korrespondanse med Markus Welser blir publisert under tittelen «Tres epistolae de maculis solaribus» (Tre epistler om solflekker). Scheiners teori er at flekkene er satellitter. Augsbourg.


== Matematikk ==
Claude-Gaspard Bachet de Méziriac får publisert verket (fr)«Problèmes plaisans et délectables, qui se font par les nombres, partie recueillis de divers autheurs, et inventez de nouveau, avec leur démonstration, par Claude Gaspar Bachet, Sr. de Méziriac. Très utiles pour toutes sortes de personnes curieuses qui se servent d'arithmétique» (Morsomme tallproblemer, samlet fra diverse forfattere og gjenoppfunnet og forklart av presten de Méziriac. Svært nyttig for alle salgs nysgjerrige mennesker som benytter aritmetikk.


== Medisin ==
Santorio Santorio får publisert verket «Commentaria in Artem medicinalem Galen» (Kommentarer til Galens medisinske kunst), der han beskriver den første bruken av termometer for medisinsk formål, et termoskop videreutviklet fra Heron av Alexandrias oppfinnelse.


== Teknologi ==
19. mai − Polderen i Beemster, Nederland, blir tørrlagt som den aller første.


== Fødsler ==
5. februar − Antoine Arnauld den yngre (død 1694), fransk matematiker.
2. juli – William Gascoigne (død 1644), engelsk oppfinner.


== Dødsfall ==
6. februar − Christophorus Clavius (født 1537), tysk matematiker og astronom.
12. februar − Jodocus Hondius (født 1563), flamsk kartograf.


== Referanser ==
Florentina Grecu-Stanciu

Florentina Grecu-Stanciu (født 28. juli 1982 i Craiova) er en rumensk-islandsk håndballmålvakt, som spiller for den rumenske klubben Craiova og det rumenske landslaget.


== Referanser ==


== Eksterne lenker ==
(en) Florentina Grecu-Stanciu – Det europeiske håndballforbundet (EHF)
Narcisa Lecușanu

Georgeta Narcisa Lecușanu (født 14. september 1976 i Bacău) er en rumensk tidligere håndballspiller, som spilte for klubber i Danmark, Makedonia, Romania og Tyskland, samt det rumenske landslaget.Hun vant sølvmedalje med Romania under Håndball-VM 2005 i Russland og deltok for Romania under Sommer-OL 2008 i Beijing, men la opp spillerkarrieren i 2010. Hun har siden hatt stillinger i Romanias Håndballforbund, European Handball Federation og International Handball Federation.


== Referanser ==


== Eksterne lenker ==
(en) Narcisa Lecușanu – Olympedia 
(en) Narcisa Lecușanu – Sports-Reference (OL-resultater – arkivert) 
(en) Narcisa Lecușanu – Det europeiske håndballforbundet (EHF)
Václav Havel-prisen for kreativ motstand

Václav Havel-prisen for kreativ motstand er en pris etablert i 2012 av den New York-baserte Human Rights Foundation (HRF). Ifølge HRFs president, Thor Halvorssen, tildeles prisen personer som «tar del i kreativ motstand, viser mot og kreativitet i å utfordre urettferdighet og leve i sannhet».Prisen er oppkalt etter den tsjekkiske dissidenten, dikteren og statslederen Václav Havel.


== Prismottakere ==


=== 2022 ===
Enes Kanter Freedom – amerikansk basketballspiller
PaykanArtCar – iransk menneskerettighetsorganisasjon
Marina Ovsiannikova – russisk TV-redaktør og aktivist


=== 2021 ===
Ikke utdelt på grunn av koronapandemien.


=== 2020 ===
Badiucao – kinesisk artist
Omar Abdulaziz – saudiarabisk politisk satirist og aktivist
Kizito Mihigo – rwandisk musiker og fredsaktivist


=== 2019 ===
Rap Against Dictatorship – thailandsk rapgruppe
Rayma Suprani – venezuelansk tegneserieskaper
Ramy Essam – egyptisk musiker


=== 2018 ===
Emmanuel Jal – sørsudanesisk-canadisk artist
Belarus Free Theatre – hviterussisk teatergruppe
Mai Khôi – vietnamesisk musiker


=== 2017 ===
Silvanos Mudzvovm – zimbabwisk kunstner
Ayat Al-Qurmezi – bahrainsk dikter
El Chigüire Bipolar – venezuelansk satirisk nettsted


=== 2016 ===
Atena Farghadani – iransk tegneserieskaper
Umida Akhmedova – usbekisk fotojournalist
Pjotr Pavlenskij (trukket tilbake) – russisk kunstner


=== 2015 ===
Girifna – sudansk opposisjonsbevegelse
Sakdiyah Ma'ruf – indonesisk komiker
El Sexto – kubansk graffitikunstner


=== 2014 ===
Erdem Gündüz – tyrkisk aktivist
Pussy Riot – russisk band
Dhondup Wangchen – tibetansk regissør og politisk fange


=== 2013 ===
Ali Ferzat – syrisk tegneserieskaper
Park Sang-hak – nordkoreansk demokratiaktivist
Kvinner i hvitt – kubansk opposisjonsbevegelse


=== 2012 ===
Ai Weiwei – kinesisk dissident
Aung San Suu Kyi – burmesisk demokratiaktivist
Manal al-Sharif – saudiarabisk kvinnerettighetsaktitivist


== Se også ==
Václav Havel-prisen for menneskerettigheter


== Referanser ==
Carmen Amariei

Carmen Andreea Amariei (født 3. september 1978 i Cluj-Napoca) er en rumensk tidligere håndballspiller, nå hovedtrener for hovedstadsklubben Rapid București.
Amariei spilte i sin aktive karriere for klubber i Danmark, Frankrike og Romania, samt det rumenske landslaget.Hun deltok for Romania under Sommer-OL 2008 i Beijing, der de endte på 7.-plass.


== Referanser ==


== Eksterne lenker ==
(en) Carmen Amariei – Olympedia 
(en) Carmen Amariei – Sports-Reference (OL-resultater – arkivert) 
(en) Carmen Amariei – Det europeiske håndballforbundet (EHF)
Norgesmesterskapet i bueskyting 1990

Norgesmesterskapet i bueskyting 1990 bestod av flere arrangementer som i 1990 kåret norgesmestere i bueskyting.
NM innendørs ble arrangert i Stavanger 25. mars. 
NM i skiveskyting ble arrangert i Bergen 19. august. 
NM i jakt- og feltskyting ble arrangert i Aurskog 15. september. 
Kongepokalene ble vunnet av Wenche Bøe og Jan Roger Skyttesæter.


== Medaljevinnere, kvinner ==


== Medaljevinnere, menn ==


== Kilder ==
Arvid Eriksen (red.) Sportsboken 1990/91, s. 255. VG. ISBN 82-90773-04-8.
Norges Bueskytterforbund: Buestikka nr 4 1990, s. 6. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1990, s. 19. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1990, s. 7-8. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Norgesmesterskapet i bueskyting 1991

Norgesmesterskapet i bueskyting 1991 bestod av flere arrangementer som i 1991 kåret norgesmestere i bueskyting.
NM innendørs ble arrangert i Moss 16. mars. 
NM i skiveskyting ble arrangert i Bodø 3.–4. august. 
NM i jakt- og feltskyting ble arrangert på Klepp 14.–15. september.
Kongepokalene ble vunnet av Vigdis Stigen Landskaug og Bjørn Ove Johannessen.


== Medaljevinnere, kvinner ==


== Medaljevinnere, menn ==


== Kilder ==
Arvid Eriksen (red.) Sportsboken 1991/92, s. 246. VG. ISBN 82-90773-05-6.
Norges Bueskytterforbund: Buestikka nr 3 1991, s. 16. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1991, s. 8. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1991, s. 6. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Stony Lake

Stony Lake kan vise til:


== Innsjøer ==
Stony Lake (Ontario), Canada
Stony Lake (Manitoba), Canada
Stony Lake (Minnesota), USA
Rollway Lake, også kjent som Stony Lake, i Newaygo County, Michigan, USA
Stony Lake i Granite County, Montana